มหาวิทยาลัยราชพฤกษ์

มหาวิทยาลัยราชพฤกษ์ (อังกฤษ: Rajapruk University) เป็นสถาบันการศึกษาระดับอุดมศึกษาสถาบันที่ 9 ของสถาบันในเครือตั้งตรงจิตร ที่เกิดจากปณิธานของ ดร.กมล ชูทรัพย์ ผู้ก่อตั้งสถาบันในเครือตั้งตรงจิตร และ ดร.วิภาพรรณ ชูทรัพย์ ประธานคณะกรรมการ บริหารสถาบัน ในเครือตั้งตรงจิตร จัดตั้งขึ้นเมื่อวันที่ 20 เมษายน พ.ศ. 2549 เปิดสอนในระดับปริญญาตรี ระดับปริญญาโท และระดับปริญญาเอก ประวัติและความเป็นมา มหาวิทยาลัยราชพฤกษ์ จัดตั้งขึ้นเป็นสถาบันอุดมศึกษาเอกชน เมื่อวันที่ 20 เมษายน พ.ศ. 2549 และได้ก่อสร้างอาคารเรียนหลังแรกเป็นอาคาร 5 ชั้น โดยใช้ชื่อว่า "อาคารเฉลิมพระเกียรติฉลองสิริราชสมบัติครบ 60 ปี" ประกอบไปด้วยห้องเรียน ห้องปฏิบัติการคอมพิวเตอร์ ศูนย์การเรียนรู้การค้นคว้าและวิจัย (Learning and Research Center) สำนักงานอธิการบดี ฯลฯ และในปีการศึกษา 2552 มหาวิทยาลัยได้เปิดอาคาร ดร.กมล ชูทรัพย์ ซึ่งเป็นอาคารเรียน 8 ชั้น เพื่อรองรับนิสิต คณะบริหารธุรกิจ สาขาการจัดการโรงแรมและการท่องเที่ยว คณะนิเทศศาสตร์ และคณะวิทยาศาสตร์ อีกทั้งได้จัดสร้างศูนย์ค้นคว้าและนวัตกรรมการเรียนรู้ (สำนักหอสมุด) เพื่อให้บริการแก่นิสิต คณาจารย์ และบุคลากรของมหาวิทยาลัย ต่อมาในปี พ.ศ. 2557 ได้รับอนุญาตให้เปลี่ยนประเภทจากวิทยาลัยเป็น "มหาวิทยาลัยราชพฤกษ์" ตั้งแต่วันที่ 19 มิถุนายน พ.ศ. 2557 สัญลักษณ์ประจำมหาวิทยาลัย ตราประจำมหาวิทยาลัย วงกลม หมายถึง องค์ความรู้ที่เกิดปัญญาในการพัฒนาทักษะวิชาชีพซึ่งเป็นพลวัตรสร้างสรรค์คุณค่าต่อสังคมและประเทศชาติอย่างไม่หยุดยั้ง รูปหนังสือแฉกมีความหมายได้ 3 ประการ คือ หนังสือเปรียบเหมือนสรรพวิชาต่าง ๆ แสงสว่างเจิดจ้าเปรียบเหมือนการพัฒนาปัญญาอย่างต่อเนื่อง กิ่งก้านของต้นราชพฤกษ์เปรียบเสมือนความเป็นมงคลความดีงาม ความมีเกียรติ มีศักดิ์ศรี รูปหมวกปริญญา หมายถึง ความเป็นสถาบัน รูปเทียน หมายถึง แสงสว่างเจิดจ้าจากการได้รับความรู้จากมหาวิทยาลัยราชพฤกษ์ ทำให้ชีวิตเจิดจรัสดังแสงเทียนที่สว่างไสว สรุปความหมายรวม “ความสว่างเจิดจ้าในสรรพวิชาต่าง ๆ ที่พัฒนาอย่างไม่หยุดยั้งและจรรโลงไว้ซึ่ง คุณธรรมประจำตน” ต้นไม้ประจำมหาวิทยาลัย ต้นไม้ประจำมหาวิทยาลัย คือ ต้นราชพฤกษ์หรือต้นคูน เป็นไม้ประจำชาติไทย โดยชื่อมีความหมายว่าเป็นราชาแห่งต้นไม้ เป็นไม้ยืนต้น มีความอดทนสูง เหมาะที่จะปลูกทั่วไปในทุกภูมิภาคของประเทศ ออกดอกประมาณเดือนกุมภาพันธ์ถึงเดือนเมษายน เป็นไม้มงคลแสดงถึงความมีคุณธรรม ความสงบ ความเจริญรุ่งเรือง สรุปความหมายรวม ความสว่างเจิดจ้าในสรรพวิชาต่าง ๆ ที่พัฒนาอย่างไม่หยุดยั้งและจรรโลงไว้ซึ่งคุณธรรมประจำตน สีประจำมหาวิทยาลัย สีเหลือง หมายถึง ความมีคุณธรรม จริยธรรม สีเงิน หมายถึง ความเจริญรุ่งเรือง คณะที่เปิดสอนปัจจุบันมหาวิทยาลัยราชพฤกษ์ เปิดสอนนิสิตในระดับปริญญาตรี จำนวน 5 คณะ 10 สาขาวิชา คือ คณะบริหารธุรกิจ ประกอบด้วย 5 สาขาวิชา คือ สาขาวิชาการตลาดดิจิทัล สาขาวิชาการบริหารธุรกิจ สาขาวิชาอุตสาหกรรมท่องเที่ยว สาขาวิชาการจัดการโลจิสติกส์และซัพพลายเชน และสาขาวิชาการจัดการธุรกิจยุคดิจิทัล คณะบัญชี ประกอบด้วย สาขาวิชาการบัญชี คณะนิเทศศาสตร์ ประกอบด้วย สาขาวิชาคอนเทนต์การโฆษณาและการประชาสัมพันธ์ คณะสาธารณสุขศาสตร์ ประกอบด้วย สาขาวิชาสาธารณสุขศาสตร์ คณะเทคโนโลยีดิจิทัล ประกอบด้วย 2 สาขาวิชา คือ สาขาวิชาเทคโนโลยีสารสนเทศ และสาขาวิชาเทคโนโลยีดิจิทัลเพื่อธุรกิจ และเปิดสอนนิสิตในระดับสูงกว่าปริญญาตรี จำนวน 5 หลักสูตร คือ หลักสูตรบริหารธุรกิจมหาบัณฑิต (การบริหารธุรกิจ) หลักสูตรศึกษาศาสตรมหาบัณฑิต (การบริหารการศึกษา) หลักสูตรบัญชีมหาบัณฑิต หลักสูตรประกาศนียบัตรบัณฑิตวิชาชีพครู (ป.บัณฑิต) หลักสูตรปรัชญาดุษฏีบัณฑิต (การบริหารการศึกษา) ทั้งนี้ ในปัจจุบันมหาวิทยาลัยราชพฤกษ์จัดการเรียนการสอนแบ่งเป็น 3 แห่ง ได้แก่ มหาวิทยาลัยราชพฤกษ์ นนทบุรี เปิดสอนนิสิตระดับปริญญาตรี ระดับปริญญาโท และระดับปริญญาเอก มหาวิทยาลัยราชพฤกษ์ นพวงศ์ เปิดสอนเฉพาะนิสิตระดับปริญญาตรี มหาวิทยาลัยราชพฤกษ์ ภูเก็ต เปิดสอนเฉพาะนิสิตระดับปริญญาตรี อ้างอิง แหล่งข้อมูลอื่น เว็บไซต์มหาวิทยาลัยราชพฤกษ์ แผนที่และภาพถ่ายทางอากาศของ มหาวิทยาลัยราชพฤกษ์ ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์